

**REPUBLIKA HRVATSKA**

**KARLOVAČKA ŽUPANIJA**

**OPĆINA PLAŠKI**

**OPĆINSKI NAČELNIK**

**KLASA: 024-03/25-01/015**

**URBROJ**: **2133-14-02/01-25-1**

**Plaški, 08. srpanj 2025.**

Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 53. Statuta Općine Plaški („Glasnik Karlovačke županije“, broj 41/23) i članka 11. stavak 5. Odluke o upravljanju i raspolaganju nekretninama u vlasništvu Općine Plaški („Glasnik Karlovačke županije“, broj 12/16), Općinski načelnik Općine Plaški dana 08. srpanj 2025. godine, donosi

## O D L U K U

## 

**o osnivanju Povjerenstva za otvaranje i ocjenu ponuda po Natječaju za prodaju**

**nekretnina / zemljišta k.č. 115, k.č. 356, k.č. 259, k.č. 278, k.č. 258 k.o. Kunić u vlasništvu Općine Plaški**

**Članak 1.**

Ovom Odlukom osniva se Povjerenstvo za otvaranje i ocjenu ponuda po Natječaju za prodaju nekretnina / zemljišta k.č. 115, k.č. 356, k.č. 259, k.č. 278, k.č. 258 k.o. Kunić u posjedu i vlasništvu Općine Plaški.

**Članak 2.**

Povjerenstvo ima predsjednika i dva člana:

1. Marko Kasipović, predsjednik

2. Milorad Šegan, ing. sig., član

3. Lara Tonković, mag. oec., član

**Članak 3.**

Povjerenstvo kao nezavisno tijelo vrši otvaranje dostavljenih ponuda po okončanom Natječaju, vrši provjeru svih propisanih uvjeta, vrši ocjenu ponuda i dostavlja odnosni prijedlog općinskom načelniku na odlučivanje o odabiru najpovoljnije ponude.

Povjerenstvo je dužno potpisati Izjavu o nepristranosti i povjerljivosti.

Povjerenstvo o svom ocjenjivačkom radu sastavlja zapisnik i odnosni prijedlog dostavlja Općinskom načelniku.

**Članak 4.**

Postupak Povjerenstva mora biti transparentan i nepristran uz osiguravanje sprečavanja sukoba interesa.

**Članak 5.**

Članice i članovi Povjerenstva za svoj rad ne ostvaruju novčanu naknadu u ocjenjivačkom postupku.

Sve ostale radnje i postupke povjerenstvo obavlja i izvršava sukladno važećim zakonima i propisima kao i utvrđenjima iz ove Odluke.

**Članak 6.**

Ova Odluka stupa na snagu danom donošenja i ima se objaviti na službenoj mrežnoj stranici Općine Plaški, [www.plaski.hr](http://www.plaski.hr).

**OPĆINSKI NAČELNIK**

**Pero Damjanović**